Insulin (basa Latin "insula", "pulo", amarga diprodhuksi ing Pulo-pulo Langerhans ing pankreas) iku siji hormon polipeptida sing ngatur metabolisme karbohidrat. Saliyané minangka "efektor" utama sajeroning homeostasis karbohidrat, hormon iki uga mèlu sajeroning metabolisme lemak (trigliserida) lan protéin – hormon iki duwé properti anabolik. Hormon mau uga mengaruhi jaringan awak liyané.